ଜଗତସିଂହପୁର, ସେପ୍ଟେମ୍ବର ୨୭(ଲୋକାଲ ୱାୟାର): ଆରମ୍ଭରୁ ଜଗତସିଂହପୁର ଜିଲ୍ଲା କରୋନା ମୁକ୍ତ ଥିବା ବେଳେ ଗତ କିଛି ଦିନ ପାରାଦୀପ ସମେତ ଜଗତସିଂହପୁର ଜିଲ୍ଲାର ଅଧିକାଂଶ ସ୍ଥାନ କରୋନା ଦ୍ୱାରା ପ୍ରଭାବିତ ହୋଇଛି ।
ମେ ମାସର ପ୍ରଥମ ସପ୍ତାହ ଯାଏଁ ଜିଲ୍ଲା କରୋନା ଦାଉରୁ ସମ୍ପୂର୍ଣ୍ଣ ମୁକ୍ତ ଥିଲା । ତେଣୁ ଜିଲ୍ଲାବାସୀ ନିଜକୁ ସବୁଜ ଜୋନରେ ରହି ସୁରକ୍ଷିତ ମଣୁଥିଲେ ।
ମିଳିଥିବା ସୂଚନା ଅନୁସାରେ, ମେ ମାସର ପ୍ରଥମ ସପ୍ତାହ ଭିତରେ ଜିଲ୍ଲାରେ ମାତ୍ର ୪ଟି କରୋନା ପଜିଟିଭ୍ ମାମଲା ଚିହ୍ନଟ ହୋଇଥିବା ବେଳେ ୨୦୨୦ ଅଗଷ୍ଟ ୨୫ ସୁଦ୍ଧା ଜିଲ୍ଲାରେ ୧୫୭୪ଟି ମାମଲା ଆଗକୁ ଆସିଛି ।
ଆଉ ଆଜି ସୁଦ୍ଧା ଜିଲ୍ଲାରେ ୫୦୦୦ କରୋନା ଆକ୍ରାନ୍ତ ଚିହ୍ନଟ ହୋଇଛନ୍ତି । ଏଥିରୁ ଜଣାଯାଉଛି ମାତ୍ର ୩୦ ଦିନ ଭିତରେ ଜିଲ୍ଲାରେ ପଜିଟିଭଙ୍କ ସଂଖ୍ୟା ୫୦୪୬ରେ ପହଞ୍ଚିଛି । ଜିଲ୍ଲାରେ ୮ ଜଣଙ୍କର ମୃତ୍ଯୁ ହୋଇଛି ।
ବର୍ତ୍ତମାନ ସୁଦ୍ଧା ୩୩୯୨ ଜଣ ଆକ୍ରାନ୍ତ ଭଲ ହୋଇସାରିଥିବା ବେଳେ ଆଉ ୧୬୫୪ ଜଣ ଆକ୍ଟିଭ୍ ରୋଗୀ ଚିକିତ୍ସାଧୀନ ଅଛନ୍ତି ।
ଜିଲ୍ଲାରେ କରୋନା ତାଲିକାରେ ପାରାଦୀପ ବ୍ଲକ୍ ସବୁଠାରୁ ଆଗରେ ରହିଛି । ଏଠାରେ ଆକ୍ରାନ୍ତଙ୍କ ସଂଖ୍ୟା ୭୪୩ରେ ପହଞ୍ଚିଛି ।
ଯଦିଓ ପାରାଦୀପ ପୋର୍ଟ ଟ୍ରଷ୍ଟ ଓ ପୌରପାଳିକା ପକ୍ଷରୁ କରୋନା ସଂକ୍ରମଣ ରୋକିବା ପାଇଁ ବିଭିନ୍ନ ପଦକ୍ଷେପ ଗ୍ରହଣ କରାଯାଇଛି, ତଥାପି କରୋନା ନିୟମକୁ ବେଖାତିର କରିବା ଓ ଉଲ୍ଲଂଘନ କରିବା ହେତୁ ଏହାର ସୁଫଳ ମିଳିପାରିନାହିଁ ।
ଏହି ସମୟ ଭିତରେ କେନ୍ଦ୍ର ଓ ରାଜ୍ୟ ସରକାର ଲକଡାଉନ୍ ଓ ସଟଡାଉନ୍ ଉଠାଇ ଦେଇଛନ୍ତି । ଫଳରେ ଜିଲ୍ଲାରେ ଆକ୍ରାନ୍ତଙ୍କ ସଂଖ୍ୟା ଦ୍ରୁତ ଗତିରେ ବଢ଼ିଯାଇଛି ।
ଦୋକାନ ମାଲିକଙ୍କ ସମେତ ସାଧାରଣ ଲୋକ ସାମାଜିକ ଦୂରତା ନିୟମକୁ ପାଳନ କରୁନାହାନ୍ତି । ଏପରିକି ସାଧାରଣ ଲୋକ ମାସ୍କ ପିନ୍ଧିବା ଉପରେ ଗୁରୁତ୍ୱ ଦେଉନାହାନ୍ତି । ଯାହାକି କରୋନା ସଂକ୍ରମଣ ବଢ଼ାଉଛି ।
ରାସ୍ତାକଡ଼ ଚା' ଦୋକାନ, ପନିପରିବା ଦୋକାନ, ଛୋଟ ଦୋକାନ, ଫଳ ଦୋକାନ, ଗୁପଚୁପ୍ ଦୋକାନ, ଦହିବରା ଆଳୁଦମ୍ ଦୋକାନ ଆଦି ବନ୍ଦର ଅଞ୍ଚଳରେ କେବଳ ଟ୍ରାଫିକ ସମସ୍ୟା ସୃଷ୍ଟି କରୁ ନାହାନ୍ତି ବରଂ ଏହା କୋଭିଡ ନିୟମକୁ ଉଲ୍ଲଂଘନ କରୁଛି ।
ଏସବୁ ଦୋକାନୀମାନେ ସାମାଜିକ ଦୂରତା ନ ମାନି, ମାସ୍କ ନ ପିନ୍ଧି ଓ ସାନିଟାଇଜର ବ୍ୟବହାର ନ କରି ବ୍ୟବସାୟ କରୁଥିବା ବେଳେ ଏହା ସ୍ଥାନୀୟ ଲୋକଙ୍କ ଭିତରେ ଆତଙ୍କ ସୃଷ୍ଟି କରିଛି ।
କରୋନା ନିୟମ ଉଲ୍ଲଂଘନ କରି ନିଜ ନିଜର ବ୍ୟବସାୟିକ ପ୍ରତିଷ୍ଠାନଗୁଡ଼ିକ ଚଲାଉଥିବା ବେଳେ ଏଗୁଡ଼ିକୁ ପାରାଦୀପ ପୋର୍ଟ ଟ୍ରଷ୍ଟ ପକ୍ଷରୁ ଏସବକୁ ଉଚ୍ଛେଦ କରି ଦିଆଯାଉଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
